Šibenik

Šibenik en croata (Sebenico en italiano), ye una ciudat croata, capital d'a Županija de Šibenik-Knin. Antiparte, la ciudat de Šibenik ye una parte d'a rechión historica de Dalmacia, en a costa oriental d'a mar Hadriana.

A suya población ye de 46.372 habitants (2011) en una superficie de 459 km², con una densidat de población de 101,03 hab/km².

 Historia 
Šibenik ye a sola ciudat de Dalmacia fundada por os croatas (encara que las excavacions feitas en o castiello de Sant Miguel amuestran que ya bi heba habitadors antes de l'arribada d'este pueblo eslau). A primera mención con o nombre actual ye de 1066, en tiempos d'o rei Petar Krešimir IV. Este rei tenió la suya seu en Šibenik, y por ixo a ciudat tamién ye conoixida como Krešimirov grad (ciudat de Krešimir).

En a guerra d'independencia croata Šibenik estió escenario de combates entre l'exercito yugoslau y os defensors croatas, que tamién yeran atacaus en lugars d'a redolada por os paramilitars serbios d'a cercana Krajina. Manimenos l'exercito croata consiguió defender a ciudat y a suya redolada. Una estatua metalica en a carretera cerca d'a entrada d'a ciudat remera la primera vegada que l'exercito croata consiguió fer cayer a tierra un avión yugoslau. Os bombardeyos facioron grans desferras en edificios y molimentos, como en a seu de Sant Chaime y en o teatro de 1870.

 Naixius famosos de Šibenik 
 Roberto Ferruzzi, (1853-1934), pintor italiano.
 Dražen Petrović, (1964-1993), basketbolista.

 Vinclos externos 

 Pachina web oficial municipal.

*